***Kistokaji Óvoda, Bölcsőde és Konyha***

Tel.: 30/742-6123

E-mail: [ovoda@kistokaj.hu](mailto:ovoda@kistokaj.hu)

**Iktatószám: 38-00/2024.**

**Tárgy:** Tájékoztatás az óvodai beiratkozásról a 2024/2025-ös nevelési évre

Tisztelt Szülők!

A fenntartó Kistokaj Község Önkormányzata a Kistokaji Óvoda, Bölcsőde és Konyha **óvodai felvételi körzetét** **Kistokaj Közigazgatási területében határozta meg**, ennek megfelelően intézményünk **Kistokaj közigazgatási területén** **kötelező felvételt biztosító óvoda**.

**A 2024/2025. nevelési évre történő óvodai beiratkozás időpontja:**

**2024. április 22-26. (08.00-15.00)**

**Pótbeiratkozás:**

**2024. május 2. (08.00-15.00)**

Amennyiben a fenti időpontokban nem tudnak megjelenni gyermekükkel, természetesen lehetőség van **az óvodai felvételi lapot kitöltve** eljuttatniuk **elektronikus, illetve postai úton legkésőbb 2024. május 2-ig az óvoda részére az alábbiak szerint:**

**- beszkennelve az óvoda email címére, vagy**

**- postai úton az óvoda címére küldjék el, vagy**

**- lezárt borítékban az óvoda postaládájába helyezzék el**

**[A nyomtatvány honlapunkról letölthető:](F:\\Ovi\\2022_2023 nevelési év\\Beiratkozás\\A nyomtatvány honlapunkról letölthető: https:\\kistokajiovi.hu\\index.php\\news)** [https://kistokajiovi.hu/index.php/news](F:\\Ovi\\2022_2023 nevelési év\\Beiratkozás\\A nyomtatvány honlapunkról letölthető: https:\\kistokajiovi.hu\\index.php\\news)

Kérjük, amennyiben módjuk van rá, csatolják a jelentkezési laphoz gyermekük **lakcímkártyá**ja, születési **anyakönyvi kivonat**a és **TAJ kártyá**ja, valamint a **szülő személyi igazolványa** és **lakcímkártyájának másolatá**t!

**Az intézmény adatai, elérhetősége:**

**Név:** Kistokaji Óvoda, Bölcsőde és Konyha

**Cím:** 3553 Kistokaj, Széchenyi I. u. 43.

**OM azonosító:** 202244

**Igazgató:** Gyurkó Tiborné

**Elérhetőségek:** [ovoda@kistokaj.hu](mailto:ovoda@kistokaj.hu)**;** kistokajiovi@gmail.com,+36 30/742-6123

**Fenntartó:** Kistokaj Község Önkormányzata (3553 Kistokaj, Széchenyi u. 43.),

**Jegyző, mint jogorvoslati szerv megjelölése:** Dr. Zalkadi Adrienn a Kistokaji Közös Önkormányzati Hivatal Jegyzője (3553 Kistokaj, Széchenyi u. 43.), [jegyzo@kistokaj.hu](mailto:jegyzo@kistokaj.hu)

**1. Óvodai kötelezettség jelentése:**

A nemzeti köznevelésről szóló 2011. évi CXC. törvény (továbbiakban Nkt.) **8. §** (1)bekezdése szerint: „Az óvoda a gyermek hároméves korától a tankötelezettség kezdetéig nevelő intézmény…”

**Az a gyermek, aki 2024. augusztus 31. napjáig betölti a 3. életévét, óvodakötelessé válik.**

**2. Óvodai felvételi jogosultság**

- Az óvodai felvétel, átvétel **jelentkezés alapján történik az óvodai felvételi lap kitöltésével** (Nkt.49. (1))

- Az óvodába a gyermek **harmadik életévének betöltése után vehető fel**.

- A gyermeket elsősorban abba az óvodába kell felvenni, átvenni, amelynek körzetében lakik. [Nkt.49. (3)]

- **Szabad férőhely esetén** azon gyermekek is jogosultak részt venni az óvodai nevelésben, akik a jogviszony megkezdésére kapott naptól számítva hat hónapon belül töltik be a harmadik életévüket. (2021.09.01. és 2022.02.28. között születettek) Természetesen itt is meg kell felelni a további jogszabályi követelményeknek is (kistokaji lakos, szobatisztaság)

**Felhívnám azon szülők figyelmét,** akinek 3. életévét betöltött gyermekük van, vagy gyermekük 2024.08.31. napjáig betölti a 3. életévét, és **NEM intézményünkbe kívánja beíratni a** gyermeket, hogy e szándékukról **az óvodát** **2024.04.19.** napjáig **elektronikus formában (email-en) értesíteni kötelesek.**

**3. Döntés a gyermek felvételéről:**

**A felvételről, átvételről 2024.05.10 napjáig az igazgató írásban értesíti a szülőket.**

**4. Az óvodai beiratkozás rendje:**

**Az óvoda a jelentkezési lapon feltüntetett adatok alapján berögzíti a Köznevelés Információs Rendszerébe a beiratkozás tényét,** melynek eredményeképpen a gyermek jogviszonya létrejön. Amennyiben a beiratkozás nem személyes jelenlét formájában történik, a gyermek óvodai nevelésének első napján kell bemutatni a beiratkozáshoz egyébként szükséges iratokat.

**5. Jogorvoslati eljárás**

**Az óvodavezető döntése ellen** az Nkt. 37. § (1-3) bekezdései, valamint a 38. § alapján jogorvoslatnak van helye, mely eljárás során **a jegyző jár el és hoz 2. fokú döntést.** Az eljárás illetékmentes. A jogorvoslati kérelmet az Nkt. 37.§ (2) bekezdésének megfelelően Kistokaji Közös Önkormányzati Hivatal Jegyzőjének címezve, de a döntést hozó Kistokaji Óvoda, Bölcsőde és Konyha elektronikus címére kell megküldeni a határozat kézhezvételétől számított 15 napon belül.

**A jegyző 2. fokú döntése** ellen jogszabálysértésre hivatkozással a döntés **bírósági felülvizsgálatát lehet kérni 30 napon belül.**

**6. Felmentés a kötelező óvodai foglalkoztatások alól**

- Az a szülő, aki felmentést kér a kötelező óvodai nevelésben való részvétel alól, **felmentési kérelmét** tárgyév **április 15.** napjáig nyújthatja be a **B.A.Z. Vármegyei Kormányhivatal Miskolci Járási Hivatalához.**

**-** Amennyiben az óvodaköteles gyermek **az óvodakötelezettségét külföldön teljesíti**, a szülő **kötel**es a beiratkozás idejének utolsó határnapját követő 15 napon **belül értesíteni az Oktatási Hivatalt**.

**További információk az alábbi linken érhetők el:**

<https://www.oktatas.hu/kozneveles/kulfoldre_tavozas_bejelentese>

**7. Beiratkozásnál szükséges iratok**

* a szülők, vagy más törvényes képviselő által kitöltött az „Óvodai felvétel iránti kérelem” című nyomtatvány, mely az óvoda honlapjáról letölthető
* a gyermek születési anyakönyvi kivonata vagy ennek hiányában a gyermek nevére kiállított személyi igazolvány
* TAJ kártya
* lakcímet igazoló hatósági igazolvány
* a szülő vagy más törvényes képviselő személyi igazolványa és személyi azonosítót és lakcímet igazoló hatósági igazolványa
* amennyiben a szülői felügyeleti jogot egyik szülő gyakorolja, szükséges a szülői felügyeleti jog gyakorlásáról szóló gyámhatósági jegyzőkönyv vagy bírósági ítélet
* amennyiben a gyermek gyámság alatt áll, szükséges a gyámhivatal gyámkirendelő határozata
* orvosi igazolás, hogy a gyermek közösségbe mehet (30 napnál nem régebbi)
* gyermekvédelmi határozat, amennyiben ilyen van
* sajátos nevelési igényű gyermek esetén a szakértői és rehabilitációs bizottság javaslata
* a gyermek esetleges betegségét, speciális igényét igazoló szakvélemény, orvosi igazolás

**Szeretettel várunk minden kistokaji beiratkozó gyermeket.**

**A kapott adatok alapján ebben a 2024/2025-ös nevelési évben új, a felvételi körzetbe (Kistokaj) nem tartozó gyermekek felvételi kérelmét nem áll módunkban teljesíteni.**

Intézményünk működéséről, eddigi munkánkról, szolgáltatásunkról tájékozódhatnak a honlapunkról ([www.kistokajiovi.hu](http://www.kistokajiovi.hu)) és a facebook oldalunkról (Kistokaji Óvoda, Bölcsőde és Konyha)

Kérem tájékoztatásunk szíves tudomásulvételét!

Kistokaj, 2024.02.20.

Együttműködésükbe bízva, tisztelettel:

**Gyurkó Tiborné**

**igazgató**